CELEX: 62000CJ0254
Language: el
Date: 2001-10-11
Title: Απόφαση του Δικαστηρίου (τέταρτο τμήμα) της 11ης Οκτωβρίου 2001. # Επιτροπή των Ευρωπαϊκών Κοινοτήτων κατά Βασιλείου των Κάτω Χωρών. # Παράβαση κράτους μέλους - Μη εμπρόθεσμη μεταφορά της οδηγίας 95/47/ΕΚ - Χρήση προτύπων για τη μετάδοση τηλεοπτικού σήματος. # Υπόθεση C-254/00.

Avis juridique important

|

62000J0254

Απόφαση του Δικαστηρίου (τέταρτο τμήμα) της 11ης Οκτωβρίου 2001.  -  Επιτροπή των Ευρωπαϊκών Κοινοτήτων κατά Βασιλείου των Κάτω Χωρών.  -  Παράβαση κράτους μέλους - Μη εμπρόθεσμη μεταφορά της οδηγίας 95/47/ΕΚ - Χρήση προτύπων για τη μετάδοση τηλεοπτικού σήματος.  -  Υπόθεση C-254/00.  

Συλλογή της Νομολογίας του Δικαστηρίου 2001 σελίδα I-07567

ΔιάδικοιΣκεπτικό της απόφασηςΑπόφαση για τα δικαστικά έξοδαΔιατακτικό
Λέξεις κλειδιά

ράξεις των οργάνων - Οδηγίες - Εκτέλεση από τα κράτη μέλη - Ανεπάρκεια απλών διοικητικών πρακτικών ή απλών πρακτικών των επιχειρηματιών(Άρθρο 249, εδ.3, ΕΚ) 

Διάδικοι

Στην υπόθεση C-254/00,Επιτροπή των Ευρωπαϊκών Κοινοτήτων, εκπροσωπούμενη από τον H. van Lier, με τόπο επιδόσεων στο Λουξεμβούργο,προσφεύγουσα,κατάΒασιλείου των Κάτω Χωρών, εκπροσωπουμένου αρχικώς από τον Μ. A. Fierstra και στη συνέχεια από τον J. van Bakel,καθού,που έχει ως αντικείμενο να αναγνωριστεί ότι το Βασίλειο των Κάτω Χωρών, παραλείποντας να λάβει ή να ανακοινώσει όλα τα αναγκαία νομοθετικά, κανονιστικά και διοικητικά μέτρα για τη συμμόρφωσή του προς την οδηγία 95/47/ΕΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 1995, σχετικά με τη χρήση προτύπων για τη μετάδοση τηλεοπτικού σήματος (ΕΕ L 281, σ. 51), παρέβη τις υποχρεώσεις που υπέχει από την οδηγία αυτή,ΤΟ ΔΙΚΑΣΤΗΡΙΟ (τέταρτο τμήμα),συγκείμενο από τους S. von Bahr, πρόεδρο τμήματος, D. A. O. Edward (εισηγητή) και A. La Pergola, δικαστές,γενικός εισαγγελέας: A. Tizzanoγραμματέας: R. Grass,έχοντας υπόψη την έκθεση του εισηγητή δικαστή,αφού άκουσε τον γενικό εισαγγελέα που ανέπτυξε τις προτάσεις του κατά τη συνεδρίαση της 14ης Ιουνίου 2001,εκδίδει την ακόλουθηΑπόφαση 

Σκεπτικό της απόφασης

1 Με δικόγραφο που κατέθεσε στη Γραμματεία του Δικαστηρίου στις 26 Ιουνίου 2000 η Επιτροπή των Ευρωπαϊκών Κοινοτήτων άσκησε προσφυγή, δυνάμει του άρθρου 226 ΕΚ, ζητώντας να αναγνωριστεί ότι το Βασίλειο των Κάτω Χωρών, παραλείποντας να λάβει ή να ανακοινώσει όλα τα αναγκαία νομοθετικά, κανονιστικά και διοικητικά μέτρα για τη συμμόρφωσή του προς την οδηγία 95/47/ΕΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 1995, σχετικά με τη χρήση προτύπων για τη μετάδοση τηλεοπτικού σήματος (ΕΕ L 281, σ. 51), παρέβη τις υποχρεώσεις που υπέχει από την οδηγία αυτή.2 Το άρθρο 8 της οδηγίας 95/47 ορίζει ότι τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την οδηγία αυτή το αργότερο εννέα μήνες από την ημερομηνία ενάρξεως της ισχύος της και ενημερώνουν αμέσως σχετικά την Επιτροπή. Κατά το άρθρο 9, η οδηγία άρχισε να ισχύει από τη δημοσίευσή της στην Επίσημη Εφημερίδα των Ευρωπαϊκών Κοινοτήτων, δηλαδή στις 23 Νοεμβρίου 1995.3 Θεωρώντας ότι η οδηγία 95/47 δεν μεταφέρθηκε στο ολλανδικό δίκαιο εντός της ταχθείσας προθεσμίας, η Επιτροπή κίνησε τη διαδικασία λόγω παραβάσεως. Η Επιτροπή, αφού κάλεσε το Βασίλειο των Κάτω Χωρών να υποβάλει τις παρατηρήσεις του, εξέδωσε στις 14 Οκτωβρίου 1998 αιτιολογημένη γνώμη, καλώντας το εν λόγω κράτος μέλος να λάβει τα απαραίτητα για τη συμμόρφωσή του προς αυτή εντός δύο μηνών από της κοινοποιήσεώς της. Δεδομένου ότι δεν έλαβε πληροφορίες εκ μέρους του Βασιλείου των Κάτω Χωρών από τις οποίες να μπορεί να συναγάγει ότι το καθού μετέφερε στο εσωτερικό του δίκαιο την οδηγία 95/47, η Επιτροπή άσκησε την παρούσα προσφυγή.4 Η Ολλανδική Κυβέρνηση αναγνωρίζει ότι καθυστέρησε τη μεταφορά της οδηγίας 95/47 στο εσωτερικό δίκαιο και προσθέτει ότι η μεταφορά αυτή θα πραγματοποιηθεί πλήρως μόλις το νομοσχέδιο περί τροποποιήσεως του Telecommunicatiewet (νόμου περί τηλεπικοινωνιών) ψηφιστεί από το Ολλανδικό Κοινοβούλιο, πράγμα το οποίο αναμένεται να συμβεί προσεχώς.5 Διατείνεται ωστόσο ότι, στην πράξη, η οδηγία 95/47 τηρείται ήδη στις Κάτω Χώρες και ότι η ισχύουσα εθνική νομοθεσία, ιδίως στον τομέα του δικαίου της ευρεσιτεχνίας και του ανταγωνισμού, θέτει σε εφαρμογή ορισμένες διατάξεις της οδηγίας αυτής, οπότε η καθυστερημένη μεταφορά της στο εσωτερικό δίκαιο δεν θίγει ούτε τους καταναλωτές ούτε τις επιχειρήσεις που εκμεταλλεύονται δίκτυα τηλεπικοινωνιών ή παρέχουν σχετικές υπηρεσίες.6 Επομένως, δεν υπάρχει αμφισβήτηση ότι το Βασίλειο των Κάτω Χωρών δεν μετέφερε πλήρως την οδηγία 95/47 στην εσωτερική έννομη τάξη του.7 Όσον αφορά το επιχείρημα της Ολλανδικής Κυβερνήσεως ότι η οδηγία 95/47, αν και δεν έχει μεταφερθεί πλήρως στο ολλανδικό δίκαιο, τηρείται στην πράξη στις Κάτω Χώρες, αρκεί να υπομνησθεί ότι μια απλή διοικητική πρακτική, η οποία από τη φύση της μπορεί να τροποποιείται κατά βούληση από τη διοίκηση και στερείται προσήκουσας δημοσιότητας, δεν μπορεί να θεωρηθεί ως συνιστώσα έγκυρη εκτέλεση των υποχρεώσεων που απορρέουν από τη Συνθήκη (βλ., μεταξύ άλλων, την απόφαση της 17ης Μα_ου 2001, C-159/99, Επιτροπή κατά Ιταλίας, μη δημοσιευθείσα ακόμη στη Συλλογή, σκέψη 32). Το ίδιο ισχύει κατά μείζονα λόγο για την απλή πρακτική των επιχειρηματιών.8 Όσον αφορά το επιχείρημα της Ολλανδικής Κυβερνήσεως ότι η ολλανδική έννομη τάξη είναι ήδη σύμφωνη προς την οδηγία 95/47, αρκεί η διαπίστωση, χωρίς να είναι αναγκαίο να αποφανθεί το Δικαστήριο επί του αν η εθνική κανονιστική ρύθμιση της οποίας γίνεται επίκληση συναφώς μεταφέρει πράγματι την οδηγία 95/47 στο εθνικό δίκαιο, ότι δεν αμφισβητείται ότι η ως άνω εθνική ρύθμιση δεν κοινοποιήθηκε στην Επιτροπή, παρά τα όσα επιτάσσει το άρθρο 8 της οδηγίας 95/47.9 Επομένως, επιβάλλεται η διαπίστωση ότι το Βασίλειο των Κάτω Χωρών, παραλείποντας να λάβει ή να ανακοινώσει όλα τα αναγκαία νομοθετικά, κανονιστικά και διοικητικά μέτρα για τη συμμόρφωσή του προς την οδηγία 95/47/ΕΚ, παρέβη τις υποχρεώσεις που υπέχει από την οδηγία αυτή. 

Απόφαση για τα δικαστικά έξοδα

Επί των δικαστικών εξόδων10 Κατά το άρθρο 69, παράγραφος 2, του Κανονισμού Διαδικασίας, ο ηττηθείς διάδικος καταδικάζεται στα δικαστικά έξοδα, εφόσον υπήρχε σχετικό αίτημα του νικήσαντος διαδίκου. Δεδομένου ότι η Επιτροπή ζήτησε την καταδίκη του Βασιλείου των Κάτω Χωρών στα δικαστικά έξοδα και αυτό ηττήθηκε, το καθού πρέπει να καταδικαστεί στα δικαστικά έξοδα. 

Διατακτικό

Για τους λόγους αυτούς,ΤΟ ΔΙΚΑΣΤΗΡΙΟ (τέταρτο τμήμα)αποφασίζει:1) Το Βασίλειο των Κάτω Χωρών, παραλείποντας να λάβει ή να ανακοινώσει όλα τα αναγκαία νομοθετικά, κανονιστικά και διοικητικά μέτρα για τη συμμόρφωσή του προς την οδηγία 95/47/ΕΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 1995, σχετικά με τη χρήση προτύπων για τη μετάδοση τηλεοπτικού σήματος, παρέβη τις υποχρεώσεις που υπέχει από την οδηγία αυτή.2) Καταδικάζει το Βασίλειο των Κάτω Χωρών στα δικαστικά έξοδα.